**Kulttuurituotannon koulutuksen valintakoeohje ja etukäteistehtävä 2018 – päivätoteutuksen yhteishaku**

Kulttuurituotannon päivätoteutuksen valintakokeeseen kutsutaan kaikki hakukelpoiset hakijat, jotka ovat palauttaneet **karsivan etukäteistehtävän** maanantaihin **13.4.2018 klo 15.00** mennessä ja suorittaneet sen hyväksytysti.

**”Mitkä ovat hyvän kulttuuritapahtuman tunnusmerkit?”**

Laadi kirjallinen esittely sinulle merkittävästä kulttuurituotannosta tai -tapahtumasta. Mikä on valitsemasi tuotannon tai tapahtuman tavoite? Miten tuotanto tai tapahtuma toimii ja mitä resursseja se vaatii? Käytä esittelyn pohjana löytämiäsi lähteitä: uutista, artikkelia, blogikirjoitusta, haastattelua tms. Voit myös hyödyntää tehtävän suorittamisessa itse tekemääsi aineistoa (esim. video). Mainitse myös käyttämäsi lähde tai lähteet.

* Tekstin laajuus on 1–2 sivua (fonttikoko 12, riviväli 1,5, fontti Times New Roman tai Georgia).
* Kirjoita etukäteistehtävän vasempaan yläkulmaan seuraavat tiedot järjestyksessä: sukunimi, etunimi ja ”Kulttuurituotanto, päivätoteutus”.
* Tallenna etukäteistehtäväsi pdf-muotoon ja nimeä tiedosto omalla nimelläsi (etukateistehtava\_sukunimi\_etunimi.pdf)
* Palauta karsiva etukäteistehtävä viimeistään **13.4.2018 klo 15.00** mennessä osoitteessa:
<https://elomake.humak.fi/lomakkeet/169/lomake.html>
* Saat tehtävän palautuksesta kuittauksen sähköpostilla, mikäli ilmoitat lomakkeella sähköpostiosoitteesi. Sähköpostissa on "Muokkaa tietojasi" -linkki, jonka kautta pääset tuomaan uuden version etukäteistehtävästä tai muokkaamaan tietojasi palautusajan puitteissa. Uusi etukäteistehtävä korvaa järjestelmässämme vanhan tehtäväsi.
* Mikäli et voi toimittaa etukäteistehtävää sähköisesti, lähetä tai tuo tehtävä Humakin hakijapalveluihin: Humak hakijapalvelut, Ilkantie 4, 00400 Helsinki 13.4.2018 klo 15.00 mennessä (oltava perillä, merkitse kuoreen ”Kulttuurituotanto, päivätoteutus/etukäteistehtävä”).

**Etukäteistehtävällä mitataan hakijan:**

* Motivaatiota
* Täsmällisyyttä, huolellisuutta
* Alalle suuntautuneisuutta
* Kirjallista ilmaisua

Etukäteistehtävää ei palauteta hakijalle eikä siitä anneta hakijalle palautetta. Arviointi on muotoa hyväksytty / hylätty. Huomioithan, että sinun tulee täyttää myös varsinainen yhteishakulomake hakuajan puitteissa (viimeistään 28.3.2018 kello 15.00) osoitteessa [www.opintopolku.fi](http://www.opintopolku.fi).

**Valintakoe:**

Kaikki hakukelpoiset hakijat, jotka ovat palauttaneet karsivan etukäteistehtävän maanantaihin 13.4.2018 klo 15.00 mennessä ja suorittaneet sen hyväksytysti, saavat valintakoekutsun Opintopolku.fi-hakulomakkeella ilmoittamaansa sähköpostiosoitteeseen. Kutsut lähetetään aikaisintaan 9.5.2018. Valintakoekutsussa ilmoitetaan valintakoepäiväsi ja lisätietoja päivän kulusta. Varaa kokeen suorittamiseen koko päivä.

**Vahvistathan osallistumisesi** valintakokeeseen sähköisellä lomakkeella ajalla **9.5.–28.5.2018 klo 15.00** mennessä osoitteessa:

<https://elomake.humak.fi/lomakkeet/180/lomake.html>

**Valintakoepäivät:**

Valintakokeet järjestetään ajalla **4.–5.6.2018.** Valintakoe on hakijalle yksipäiväinen. Mikäli hakija on hakenut enemmän kuin yhteenHumakin kulttuurituotannon päivätoteutuksen hakukohteeseen, hän suorittaa valintakokeen näistä hakutoiveistaan ylimmäisenä olevassa toimipaikassa.

Valintakoepäivät ovat:

* 5.6.2018 Jyväskylän kampus, Tähtiniementie 26, 41800 Korpilahti (varalla 4.6., mikäli hakijamäärä edellyttää myös toista valintakoepäivää)
* 4.-5.6.2018 Turun kampus, Harjattulantie 80, 20960 Turku

Valintakoe muodostuu kirjallisesta osiosta ja pienryhmätehtävästä, joiden avulla selvitetään hakijan soveltuvuutta kulttuurituotannon alalle, luovuutta, motivaatiota, sosiaalisia taitoja, itseohjautuvuutta ja oppimisvalmiuksia korkeakouluopintoihin.

**Valintakokeen osiot ovat:**

1) Kirjallinen osio (50 p)

* Kielitaito 20 p
	+ ruotsin/suomen[[1]](#footnote-1) kirjallisen kokeen perusteella 10 p
	+ englannin kirjallisen kokeen perusteella 10 p
* Kirjallinen tehtävä (30 p)
	+ Valintakokeen kirjallinen tehtävä pohjautuu ennakkoon luettavaan oheismateriaaliin: Katri Kaalikosken toimittama teos: Tuottajan duunit 2. Taidot, talous, tulevaisuus (2016). Julkaisuun liittyy kirjallinen tehtävä, joka tehdään valintakokeessa. Linkki sähköiseen julkaisuun:

<http://www.humak.fi/wp-content/uploads/2016/12/tuottajanduunit-2-valmis.pdf>

2) Pienryhmätehtävä (50 p)

**Valintakokeen pisteytys:**

Hyväksytyn valintakoetuloksen saaminen edellyttää, että hakija saa vähintään puolet valintakokeen osioiden 1 ja 2 enimmäispistemäärästä. Lisäksi koko valintakokeen enimmäispistemäärästä (100 p) on saatava vähintään 50 pistettä voidakseen tulla valituksi.

1. *Huom. Jos hakija on suorittanut peruskoulun ja lukion* ***muulla kielellä kuin suomeksi tai ruotsiksi tai hän on saanut koulusivistyksensä ulkomailla****, hänellä ei ole lain 424/2003, 6 § mukaista toisen kotimaisen kielen kielitaitovaatimusta. Hakijan, jolla on vapautus ruotsin kielen kielitaitovaatimuksesta, tulee ottaa valintakokeisiin mukaan todistus, josta vapautus ilmenee. Hakija tekee tällöin suomen kielen osion.* [↑](#footnote-ref-1)